|  |
| --- |
| **Bilag 3** |

Priser

# Indledning

Leverandøren er i henhold til Kontrakten berettiget til vederlag efter medgået tid, jf. Kontraktens punkt 6.

Vederlag beregnes med udgangspunkt i gældende timepriser, jf. nedenstående tabel 1.

# 

# Timepriser

*[Vejledning:*

*Tilbudsgiver anmodes om at indpasse konsulenterne i følgende kategorier, jf. bilag 4, selvom Tilbudsgiver internt og/eller eksternt anvender en anden kategorisering:*

1. *Juniorkonsulent*
2. *Konsulent*
3. *Chefkonsulent*
4. *Partner*

*Tilbudsgiver bedes anføre de relevante priser for de konsulentkategorier, som tilbudsgiver tilbyder i sit Konsulentteam, jf. bilag 4.*

*Tilbudsgiver bedes anføre prisen på konsulenterne pr. time. Alle priser opgives ekskl. moms. De angivne priser anvendes i relation til vurdering af ”det økonomisk mest fordelagtige tilbud” i forbindelse med udbudsprocessen, og udgør ligeledes de priser, der anvendes i relation til afregning af opgaver udført efter medgået tid.]*

|  |  |
| --- | --- |
| **Konsulentkategori** | **Timepris ekskl. moms** |
| Juniorkonsulent | *[…]* |
| Konsulent | *[…]* |
| Chefkonsulent | *[…]* |
| Partner | *[…]* |
| **I alt** | *[…]* |

*Tabel 1. Timepriser*

## Efter medgået tid med estimat

Leverandøren vederlægges efter medgået tid med estimat. Ved Kundens anmodning om levering af Ydelser skal Leverandøren forud for påbegyndelse af levering af Ydelser levere et estimat.

Leverandørens vederlag fremkommer således ved at multiplicere det faktiske antal forbrugte timer for de medarbejdere, der direkte medvirker til Ydelsens udførelse, med de i punkt 2 angivne timepriser for den pågældende medarbejderkategori.

Leverandøren skal straks give Kunden meddelelse, såfremt der er risiko for overskridelse af estimatet.

Overskrider Leverandøren sit estimat afgivet ved Kundens anmodning om levering af Ydelser, reduceres Leverandørens timepriser efter følgende model:

| **Reduktionsmodel til timepriser** | |
| --- | --- |
| **Overskridelse af estimat** | **Reduktion af timepris** |
| 0,01 % -10 % | 10 % |
| 10,01 % - 20 % | 20 % |
| 20,01 % - 30 % | 30 % |
| 30,01 % - 40 % | 40 % |
| 40,01 % - | 50 % |

*Tabel 2. Reduktionsmodel til timepriser*

Såfremt Leverandøren anvender mindre tid end anført i estimatet, afregnes kun den reelt forbrugte tid.

## Krav til tidsregnskaber

Ved fakturering af opgaver, skal Leverandøren for hver konsulent, der har medvirket til opgavens løsning, oplyse:

1) Konsulentens navn

2) Antal timer

3) Konsulentkategori

4) Tidsperiode

5) Aktivitet

6) Timepris

7) Eventuelle øvrige udgifter

8) Samlet pris for konsulentens ydelser i faktureringsperioden

Leverandøren skal på Kundens forlangende kunne dokumentere den enkelte konsulents tidsforbrug gennem fremvisning af timeregnskab. Til brug herfor skal hver enkelt konsulent udføre et detaljeret regnskab og forbrugt tid og aktiviteter.

Rejsetid skal specificeres særskilt.

Udgifter, der kan viderefaktureres til Kunden, skal kunne dokumenteres.

## Fakturering

En fyldestgørende faktura skal som minimum indeholde følgende:

* Kundens navn, adresse, attentionperson
* Leverandørens navn, adresse, EAN nr., telefon, e-mail
* Kundens reference
* Leverandørens reference
* Fyldestgørende beskrivelse af det leverede
* Eventuelle timepriser
* Periode i hvilken ydelserne er leveret (dato(er))
* Pris ekskl. moms
* Momsbeløb
* Pris inkl. moms
* Fakturanr.
* Evt. bankinformationer
* Fakturering skal ske elektronisk i overensstemmelse med statens regler for E-fakturering, herunder ordrebestilling